b'\n_START_ARTICLE_\nBlack Canyon of the Gunnison National Park\n_START_SECTION_\nGeologi\n_START_PARAGRAPH_\nGunnisonfloden som parken er opkaldt efter, har et gennemsnitligt fald p\xc3\xa5 18 meter/km gennem parken, hvilket g\xc3\xb8r den til et af de bratteste flodl\xc3\xb8b i Nord-Amerika. Til sammenligning har Colorado River gennem Grand Canyon et gennemsnitligt fald p\xc3\xa5 1,4 m/km. P\xc3\xa5 det bratteste falder Gunnison 150 meter p\xc3\xa5 en str\xc3\xa6kning af 3 km.\n_START_SECTION_\nAdkomst\n_START_PARAGRAPH_\nDer er to veje til parken, som administreres af National Park Service. Den mest tilrettelagte indgang til parken ligger p\xc3\xa5 sydsiden af canyonen og er 24 km \xc3\xb8st for byen Montrose. P\xc3\xa5 nordsiden ligger indgangen 18 km syd for Crawford, men den er lukket om vinteren.'